Ha dont a rara ivez mignoned a gerioù all, tud o doa ar re all bevet ganto, da skouer, ha spi a ro din en em adwelimp ivez, ha ne vo ket diaes kavout ul lec'h  da gousket pa fello din ober un dro war enez ar melchon (gwir eo e vez kalz anezho e lec'hioù 'zo ^^). Ur boud sokial eo Mad-Den, sañset, a dro da sot pa n'hell ket kehentiñ, pa n'en dez darempred ebet, e mod pe vod, gant tud all. Ah, met bremañ e vez aes kehentiñ hep bezañ gant tud pe o gwelet. Gant ar pellgomz e oa bet cheñchet kalz traoù, evel-just, met gant internet bremañ… Netra aesoc'h, hag a feur ma ya e vez galloudusoc'h galloudusañ an urzhiataerezhioù, ha herroc'h-herr ar rouedad, hag e vez aesoc'h kas skeudennoù, video-où, hag all. Ha gant ar pellgomzioù hezoug o tont da vezañ ken galloudus all (hag kalz muioc'h a dud o prenañ pellgomzioù kar d'an iPhone) e kendalc'ho da vont war-raok, ha ne vo netra ken anat ha gervel unan bennak dre video.